《偈颂九十三首 其三十五》
宋代·释梵琮

今朝四月初十，衲僧独行特立。等闲瞥转玄关，捏碎虚空出汁。

电光里𨁝跳，微尘里出没。崄峻崖前百步阶，一级自然高一级。

脚头脚尾不争多，千里乌骓追不及。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。